PIJUCLIMB: d’octubre 2010\nMontanejos. Mijares. Esfinge+Monstruo esta ciego\nAmb el Sergi V. ens apuntem dues vies mes per flipar, mostra de la qualitat d’aquesta escola.\nESFINGE. 90m 6c+. A la guia nova 7a si empalmes\nClàssica de dificultat. Dos llargs d’encastament inicials seguides de dues tirades molt bones per les típiques plaques d’aspecte inaccessible. Amb la sobamenta, cal apretar encara mes per encadenar.\nRapelable amb un 6om\nDavant mateix tenim la Pared de las Fisuras, amb atractives línies al mes estil Utah.\nNo resistim la temptació i creuem descalços el riu per tastar-les...\nEL MOSTRUO ESTA CIEGO 6c.\nLa fissura mes vistosa del sector, tallada a ganivet.\nEl primer llarg el trobem acabat de reequipar amb parabolts inox i la pols dels forats recent. Es una fissura de 50m d’encastament molt mantinguts que va a parar al 1er forat del túnel. Surt amb 17 exprés i algun tramet obligat. Si es porten friends grans potser serveixen de complement. Li posen 6c, es grau antic Montanejos però com que es fissura, el grau collat no desentona.\nA mi hem sembla un sacrilegi parabolar una fissura on entra una peça a cada metre, seria molt mes dura i potser demanaria tres jocs de camalots i segurament cauria en l’oblit... però seria flipant!...\nEl LL2 comença amb uns durs passos de bloc desplomats i just quan ja s’ha acabat la dificultat, desapareixen les xapes i només es veu un casquet d’spit. Sospito que encara estan reequipant-la i ens baixem. Al refu ens confirmen que ahir estaven treballant i encara no està acabada.\nAprofitem els minuts que queden per fer-li un top rope des de el forat del túnel al LL1+LL2 de la via de l'esquerra, també molt bona, un altra joia d’encastaments, també de 6c i igualment dura. Aquí si que cal portar material de complement entre xapa i xapa per al LL2.\nPublicat per Piju a 1:26 p. m. 4 comentaris: Enllaços a aquest missatge\nEtiquetes de comentaris: Castelló\nPenyagolosa, Aromes de Taghia+Green Day\nDissabte vam tornar a aquesta petita-gran paret amb el Segi V. per fer-nos en una jornada amb aquestes dues joies castellonenques.\nAROMES DE TAGHIA.\nLL1, 6a+: Tirada llarga per posar-se en situació, on trobem de tot: inici trencat, dièdre curiós i final de placa.\nLL2 7a/b: Grandiosa tirada un cal navegar per placa coral.lina a través de crostetes i punxes excel.lents però d’aspecte amenaçador, amb potent final de superació de sostre.\nLL3, 6c+: Inici rebuscat parasitant altres vies i final de diédre bonic...tot plegat es l’excusa per assolir la fissura del últim llarg...\nLL4: 7a+: Curta però brutal tirada d’encastaments desplomats sense expansions, on caldrà trobar l’equilibri exacte entre autoprotacció i morro per poder “encadenar”.\n3h,30’. Em surt al Rotpunkt (LL2 i 4 de segon).\nBaixem i en uns minuts tornem a estar encordats de nou...\nEquipament per dalt, amb resultat mes asèptic que l’anterior però de bellesa inigualable.\nLL1 i LL2 tranquils de 5+ i 6a+, on caldrà autoprotegir algun tramet.\nLL3: genial placa de 7a, totalment equipada per gaudir d’aquesta roca tan brutal.\nLL4, 6c+: mes discontinua però amb algún tramet d’estudiar-s’ho be i apretar.\nLL5: 6c. Orgàsmica i mantinguda fissura d’encastaments, te 4 xapes que fan mal als ulls però humanitzen la tirada seguint la tònica de la via.\n2h, al rotpunkt.\nTopos extretes de http://www.lanochedelloro.com/\nTambé les trovareu a la nova guia de Castelló del Luichy.\nPublicat per Piju a 5:57 p. m. 3 comentaris: Enllaços a aquest missatge\nTierra y libertad, 7b+, 100m, Vinya Nova\nBrutal línia, ben mantinguda, a través d’un regal de roca montserratina,\nllàstima que estigui equipat per dalt, es un terreny ideal per obertures desde baix,\nperò en general les assegurances estan be: obligadet però sense desfasar-se, només una excursioneta al LL1 on si que cal morro.\nEs repeteix poc, per tant algun forat te terra i algun marlet de peu encara es pot trencar, gens marcada de magnesi.\nAmb el Pastes li donem “pegue lunch session” (3h aprox cotxe-cotxe) i ens surt a vista excepte el pas clau del 7b+, molt cabró i amagat, a nosaltres ens caldria treballar-lo amb calma per encadenar.\nA l'últim llarg se li podria pujar un plus tranquilament.\nRapelable amb una simple de 70m (ull al últim, molt just)\n+ info al BLOG DEL PASTES\nPublicat per Piju a 8:43 a. m. 2 comentaris: Enllaços a aquest missatge\nLes noves del Prohibitivo\nEls últims dies he fet unes vietes noves al Prohibitivo.\nNo sortien al llistat antic, però ara ja estan actualitzades a les ressenyes noves que estan penjades.\nTambé he fet un dels interrogants que encara surten a la nova versió.\n- Al primer subsector, La balena, hi ha dos 7a’s nous a l’esquerra de tot.\n* El de mes a l’esquerra per mi es 7a/+, bastant rebuscat, ja que incomprensiblement te el final comú amb la de la dreta, si seguis recte, agafaria una bonica placa, però falta un parabolt. Una autèntica llàstima!\n* La següent de la dreta te un inici mes suau i queda de 7a, més lògica i per tant, mes maca.\nJesus sobregant a aquesta via nova\nMenció especial la R comuna d’aquestes vies, una xapussa tot i tenir dos parabolts i cadena!...si el que es vol es estalviar material, potser pot interessar aquest post\nAra aquesta placa ha quedat súper apretada de vies, la majoria comparteixen cantos.\n- Seguint cap a la dreta, al sector Aspirina, entre “El Pervertit” i “La Normal”, hi ha una via d’interrogant, amb la primera xapa treta (potser per que expansionava en una llastra), te la pots saltar, hi ha canto, però amb caiguda important... si no es te clar, millor fer alguna del costat i sortir amb la segona pre –xapada. A mi hem va semblar 7a/+.\n- Continuant cap a la dreta, entre el Bombo i El Dolmen, hi ha dues noves vies de fa mes temps:\n* A la dreta de la “Riss” hi ha la SIKATRIU: 6c, amb un inici trencat i resta de placa fina.\n* Just a la dreta, hi ha un altre nova, es diu “PROTESTERONA” i comença per l’esperó i amb diagonal, va a buscar la R comuna amb l’anterior. Molt trencada, però ben assegurada i força mantinguda. Te un parell de passos amagats i cal tacte per que no et peti res. 6c+ dur.\n- Finalment, al Dolmen, hi ha l’última via d’aquesta fanàtica escoleta, ja porta mes d’un any equipada, però fins ara no l’han ressenyat i graduat, li posen 7c. Jo només li he donat un pegue i va ser bastant frustant, caldrà treballar-la.\nEstic només a tres vies pel “game over”, però ara ve la feina mes dura...ja per l’estiu vinent!\nnota apart: el tema de les cleques el trobo una porqueria, però en vies de 4 o 5 xapes...inexplicable!\nPublicat per Piju a 5:09 p. m. 5 comentaris: Enllaços a aquest missatge


Anar a pàgina : 1, 2, 3 ... 13 ... 26\nAssumpte: Circuit Momi Català (embarcador) Ds Set 16, 2017 8:26 pm\nA més del Circuit classificador també disposo d'un altre mòdul de 1,8 metres en què estic treballant, ho deixaré a punt abans que el classificador, és molt més petit i sense cap tipus de complexitat.\nRepresenta un petit embarcador amb una sèrie de magatzems i comerços molt a l'estil del que tinc a GN15\nEn comptes de petits comerços faré un magatzem assecador d'embotits i la peixateria serà una cosa semblant a una llotja\nAlgun comerç més posaré, però sense acabar de definir de moment\nAquest és l'espai que vaig a tallar per fer el petit embarcador\nNo he pensat en fer un gran embarcador, mes bé és un petit espai on posar un parell de petites barques de rems. La via transita per un petit pont.\nEspero tenir-lo acabat abans de la trobada de Molins de Rei, li demanaré al meu nét que em doni un cop de mà\nAssumpte: Re: Circuit Momi Català (embarcador) Dg Set 17, 2017 6:13 pm\nSerà interessant de seguir el fil.\nAssumpte: Re: Circuit Momi Català (embarcador) Dg Set 17, 2017 7:53 pm\nBona idea. Mòduls de pas és el que més falta fa ara mateix.\nAssumpte: Re: Circuit Momi Català (embarcador) Dg Set 17, 2017 7:56 pm\nJa saps que veure com treballen els altres sempre agrada\nAssumpte: Re: Circuit Momi Català (embarcador) Dl Set 18, 2017 1:44 pm\nNo has acabat l'estació oculta i ja comences uns nous mòduls... no sé a qui em recorda...\nAssumpte: Re: Circuit Momi Català (embarcador) Dl Set 18, 2017 1:48 pm\nA veure si això s'encomana !!\nAssumpte: Re: Circuit Momi Català (embarcador) Dl Set 18, 2017 2:40 pm\nAssumpte: Re: Circuit Momi Català (embarcador) Dl Set 18, 2017 7:20 pm\nAssumpte: Re: Circuit Momi Català (embarcador) Dl Oct 02, 2017 6:46 pm\nHe tornat a reprendre els treballs, els edificis i la part del moll són el meu primer objectiu\nEl treball de col·locar vies i la instal·lació elèctrica ho deixo per una mica més endavant, per quan comenci amb els detalls\nAssumpte: Re: Circuit Momi Català (embarcador) Dv Oct 06, 2017 7:42 pm\nhome... la textura de l'aigua la veig una mica fosca...\nAssumpte: Re: Circuit Momi Català (embarcador) Dv Oct 06, 2017 7:45 pm\nQue no siguin les clavegueres de l'estat...\nSegur que en Pere ho deixa fantàstic un cop acabat!\nAssumpte: Re: Circuit Momi Català (embarcador) Dv Oct 06, 2017 9:03 pm\nHome no són les clavegueres de l'estat, més que res perquè serien les clavegueres de l'estat de la Momi, i l'estat de la Momi és un estat democràtic, però m'heu donat una idea, a veure si m'és possible posar-la en practica\nNo sé perquè em queden tan grogues les fotos que faig al soterrani, i no és un soterrani asiàtic\nAssumpte: Re: Circuit Momi Català (embarcador) Dv Oct 06, 2017 9:50 pm\nÉs per les bombetes. Amb flourescent queden més blanques.\nI quina serà la idea que t'hem donat...\nAssumpte: Re: Circuit Momi Català (embarcador) Dv Oct 06, 2017 9:57 pm\nA la majoria de càmeres digitals pots seleccionar si la llum és d'exterior, sol, o nuvol, o si és d'interior (normalment indicat amb una bombeta). Llavors eliminaràs aquest efecte groc.\nAssumpte: Re: Circuit Momi Català (embarcador) Dv Oct 06, 2017 10:10 pm\n...I quina serà la idea que t'hem donat...\nMirar de posar una sortida de clavegueró, però no ho tenia previst, ja veuré. En aquest espai volia posar una petita barqueta de rems\nAssumpte: Re: Circuit Momi Català (embarcador) Dg Oct 08, 2017 8:28 pm\nVaja, a sobre de criticar, donem feina... Jo de tu no ensenyaria més fotos.\nCom diu l'Amadeu, passa a foto d'interior. O fes-les amb flaix, tot i que hi haurá més ombres.\nAssumpte: Re: Circuit Momi Català (embarcador) Dj Oct 12, 2017 9:34 pm\nAvui ha estat un dia de molta feina, espero que no em sancionin i em diguin que és inconstitucional, he començat amb l'arranjament dels locals que hauran al mòdul.\nAquest primer serà un taller mecànic, encara que en principi es veu net, la tendència serà un aire més aviat d'abandó.\nA veure com em surt\nAvui he acabat el terra i part d'una paret, com el que em queda de setmana no he d'anar a passejar al meu nét, miraré d'acabar les totxanes, aquesta part és molt lentes de construcció\nAssumpte: Re: Circuit Momi Català (embarcador) Dj Oct 12, 2017 9:50 pm\nAssumpte: Re: Circuit Momi Català (embarcador) Dj Oct 12, 2017 10:18 pm\nCaram Pere! Qui tingués un taller així..!\nAssumpte: Re: Circuit Momi Català (embarcador) Dv Oct 13, 2017 10:46 am\nAssumpte: Re: Circuit Momi Català (embarcador) Dv Oct 13, 2017 6:52 pm\nBé ja estan acabades les totxanes, demà els posaré el vernís mat i les fixi a les parets\nAssumpte: Re: Circuit Momi Català (embarcador) Dv Oct 13, 2017 7:41 pm\nSón totxanes de ceràmica?\nAssumpte: Re: Circuit Momi Català (embarcador) Dv Oct 13, 2017 7:50 pm\nNo, són fetes amb cartolina, sobre una placa de contraxapat de 3 mm després de pintar-lo de gris li he pegat trossos de cartolina amb cola blanca, sempre deixant espai perquè es vegi el gris, despres amb llapis he pintat les dues ratlles en els trossos de cartolina, (totxanes), sense ser massa exactes la seva distribució sobre la cartolina. Tot i estan en proseso d'assecat per això no he pogut fixar-les i envernissar.\nCrec que donen el pego\nAssumpte: Re: Circuit Momi Català (embarcador) Dv Oct 13, 2017 8:26 pm\nAssumpte: Re: Circuit Momi Català (embarcador) Dg Oct 15, 2017 7:26 pm\nEl vàter i l'estructura de l'altell ja està acabada, l'estructura de l'altell la faig en llautó per donar-li mes realisme a les bigues. La paret i porta del vàter són fetes de fusta, les he tenyit de blau amb crema de sabates perquè aparent el desgast del color, després els he posat vernís mat per fixar el color\nPàgina 1 de 26 Anar a pàgina : 1, 2, 3 ... 13 ... 26


Llar d'Infants Municipal Taps - Relació familia-llar\nLa col·laboració entre les famílies i les educadores del vostre fill o la vostra filla és una condició indispensable perquè tot funcioni i l'infant tingui un desenvolupament harmònic.\nS'ha de recordar sempre que la Llar no té com a fita substituir l’acció educadora de la família, sinó complementar-la.\nAlgunes de les vies per poder establir i mantenir aquesta relació mútua són:\nLa presentació del curs escolar, a inici de setembre, la regidoria d'ensenyament, juntament amb la direcció del centre, us donarà la benvinguda a la nostra Llar.\nEl contacte diari, sempre es pot entrar a l'aula de l'infant per anar-lo a portar i per recollir-lo.\nL'entrevista inicial amb l'educadora tutora del vostre fill o de la vostra filla a inici de curs.\nLa reunió d'aula a finals de setembre o principis d'octubre. És donarà la informació de l’organització i dels objectius del curs.\nL'entrevista amb les famílies que tenen infants a P2, abans que finalitzi el curs. Es farà una valoració global del temps transcorregut a la nostra Llar.\nLes entrevistes amb l’educadora i/o la directora sempre que elles i/o vosaltres ho consideri oportú. És bo demanar qualsevol dubte, d'aquesta manera us podrem ajudar i orientar en tot allò que considereu necessari.\nEl petit informe de l’evolució del vostre fill o la vostra filla. És donarà a final de curs.\nLes activitats de participació de les famílies. Al llarg de tot el curs ens podeu proposar activitats per venir a fer a la Llar. És un bon moment per compartir amb els infants i el personal educatiu de la Llar.\nEls plafons i informació escrita. Molta informació estarà posada en els diferents plafons que hi ha a l'escola. S'ha de tenir present la informació escrita que hi ha en els papers del control d'esfínters i menjador (estan en sobres, posats a l'entrada de cada aula).\nL’Associació de Mares i Pares (AMPA), a través d'aquesta entitat podreu col·laborar en la valoració de la tasca educativa i en la promoció d’activitats culturals o participar activament en les que s’organitzin. Si voleu més informació sobre l'AMPA podeu entrar en el seu blog.\nEl Consell Escolar.


Messi i Piqué es retroben amb Neymar després de la demanda del Barça\nBarcelona. Dimarts, 22 d'agost de 2017. 20:49\nActualitzat: Dimarts, 22 d'agost de 2017. 20:55\nLa casa de Leo Messi ha estat el punt de retrobada del trident. Neymar i Dani Alves han estat els convidats de luxe, a més de Gerard Piqué, el dia que el Barça ha demandat el brasiler per incompliment de contracte.\nMessi, Luis Suárez, Neymar, Piqué, Dani Alves, Rakitic i Douglas han estat els futbolistes que s'han retrobat. Els dos futbolistes del PSG han aprofitat el dia de festa de la plantilla i han viatjat cap a Catalunya.\nEl '10' blaugrana ha demostrat la unió del trident a través de les xarxes socials. Messi diu somrient: "Volvió, Piqué", en clara referència del seu "se queda" que tanta cua ha portat.\nSembla ser que al Barça hi ha dos bàndols: el vestidor i la directiva. Així ho demostren les fotografies que han penjat a les xarxes socials el mateix dia que el Barça anunciés la demanda a Neymar, i també pocs dies després que Neymar carregués contra la directiva blaugrana.\nEl mateix futbolista brasiler, que sembla poc preocupat pel nou conflicte judicial, ara contra el Barça, també ha compartit el moment viscut amb els seus excompanys.\nSe queda @3gerardpique pic.twitter.com/JAQoMfSLGT\n— Neymar Jr (@neymarjr) 22 d’agost de 2017\nAra el que tothom es pregunta o s'hauria de preguntar és si aquests missatges tenen un sentit ocult cap a algú.


Un debat que no recordarà la història (Marta Lasalas)\nEl president porta la lliçó ben preparada. Però no pot evitar una imatge adolorida abans de submergir-se per enèsim cop en un debat ja viscut\n3 min. Barcelona 03/09/2015 00:00\n651x366 El president d’ERC, Oriol Junqueras, i la secretària general dels republicans, Marta Rovira, ahir durant la compareixença d’Artur Mas al Parlament. / P. V. El president d’ERC, Oriol Junqueras, i la secretària general dels republicans, Marta Rovira, ahir durant la compareixença d’Artur Mas al Parlament. / P. V.\nA dos quarts de cinc s’obre la porta del despatx del president, just davant de l’escala noble del Parlament. Totes les càmeres en tensió. Focus il·luminats, cops de colze... Apareix Artur Mas a la porta. I, de sobte, marxa en direcció contrària a la de Sala de la Diputació Permanent. Què està passant? Res. Va al lavabo. Les càmeres es tornen a relaxar amb una frustrant sensació de decepció. El to decebedor que marcarà la tarda.


Wikiloc - Vilanova i la Geltrú als corriols de Clariana i Bellvei trail - Vilanova i la Geltrú, Catalunya (España)- GPS track\nVilanova i la Geltrú als corriols de Clariana i Bellvei\n10,814 112 2141\nVilanova i la Geltrú, al fondo de l'Obaga (Mountain biking)\nVilanova i la Geltrú, suau Garraf 2019 (Mountain biking)\nVilanova i la Geltrú - Calafell - Clarina - Pantà - Km9 a Casa Alta (Mountain biking)\nVilanova- La Fasina- Vilanova (Mountain biking)\nViewed 918 times, downloaded 69 times\nCom sempre TOT el recorregut es “ciclable” i avui hem allargat l'últim track penjat Vilanova i la Geltrù a La Picarola , transformant-lo en un divertit i exigent recorregut per terres del Garraf i Penedès.\nAtenció, l'anada i la tornada des del WPT 03 al WPT 05, pel Fondo de Coma Pineda fins a la presa del Foix es comparteix el mateix tram. Pujant i baixant de la presa agafeu-ho el track de la dreta.\nIniciem la pedalada a la Plaça de les Cols , sortim de Vilanova pel camí dels Escalons, bar la Figuera i amunt pel camí de Mas Torrat a tocar la Torrent de Sant Joan que voregem fins les Mesquites.\nBones rampes de pujada a la Balconada i al poc ja som al Pla de les Palmeres on girem a l'esquerra i seguim el Fons del Mesquitó, corriol pedregós, tècnic i ràpid fins a l'encreuament del Fons de la Carcosa (que deixem a l'esquerra), per iniciar una dura i tècnica pujada fins al Fondo de Coma Pineda.\nBaixada pel Fondo, primer un tram molt pedregós que millora fins la cruïlla de la pista de tornada. Pista de baixada, ràpida i divertida fins el Pantà del Foix (km-9).\nAgafem el camí de sota la presa, creuem el riu Foix i seguim pel tranquil i tortuos corriol que ens puja a l'alçada de la presa.\nSeguirem part del mateix corriol a la tornada i per no confondres teniu de seguir el Track de la dreta.\nEntrem al Parc del Foix voregant la marge dreta del Pantà de Foix gaudint del corriol i del paisatge fins a Cal Bladet on agafem la pista que en suau pujada ens porta a cal Caldi.\nGirem a la dreta (direcció Clariana) en paral·lel a la carretera i al poc entrem al Corriol de Cal Bladet, zona forestec, molt tranquil·la i amb petits puja i baixa fins a l'alçada de la Creu, on seguim el corriol de la dreta. Tram tècnic de baixada, especialment si hi ha humitat, que ens porta a la Font d'Horta. Especial racó de parada obligada.\nSeguim la senda fins a creuar el torrent i pugem per pista fins la carretera, que seguim en un petit tram.\nAquí iniciem el Corriol de Sant Semison, primer molt pedregós i amb parada obligada per contemplar la panoràmica de Castellet i el pantà. Després millora i en arribar a la masia agafem el nou camí que la voreja .\nAl poc seguim pel corriol que dóna tota la volta al bosc de la Costeta fins a la fàbrica on per pista arribem a Clariana.\nTram ràpid de pista per la Plana Xinxola fins Rocallisa on seguim els seus corriols fins l'entrada de La pedrera Juliana.\nSeguint el corriol de la Muntanya del Gaspar fins el Mirador de la Pedrera on parem a fer un mos tot contemplant la bonica panoràmica del Penedès i Tarragones amb el mar de fons.\nRetornen un petit tram i entrem al Corriol del Fons Blau (3,5km), divertit, dur en moments, pero gaudim d'un tranquil i silencios racó.\nArribem prop de Clariana i iniciem un tram pels seus infinits de corriols des de Can Villano a la cruïlla de la pista del Fondo del Blai i per sota La Creu arribem a Cal Candi.\nAqui iniciem el Corriol de la Picarola (3 km), primer entre espès bosc d'obaga i després amb vistes al Pantà del Foix. Tram magnífic i divertit que en descens total ens porta al mateix corriol de pujada del riu.\nTornada seguin el mateix track pel Fondo de Coma Pineda, pero seguim tot el fondo, primer suau, pero desprès amb rampes dures i amb el terra pedregós.\nGairebé estem a dalt, planegem un tros, tram cimentat fins Cal Cremat, per després passar la masia abandonada de Cal Cassanyes i arribar a la cruïlla de Casa Alta.\nJa hi som, tot baixada fins el Pla de les Palmeres on girem a l'esquerra i baixem pel Fondo de les Oliveres gaudint d'aquest ràpid i pedregós corriol, que compensa l'esforç de la pujada.\nArribem al Mas de l'Artís i pedalem per pista a tocar el torrent de la Pastera i avui per Mas Tapet i la Plana entrem a Vilanova.\nA més d'aquesta ruta, hem realitzat altres sortides des de Vilanova.\nDe moment Wikiloc no permet ordenar per temes o zones i per això les hem organitzat segons distancia i dificultat:\n01 les Mesquites\n02 Fondo del Mesquitó\n03 Fondo de Coma Pineda\n04 Riu Foix\n05 Corriol Pantà del Foix\n06 Corriol de Cal Bladet\n07 Font d'Horta\n08 Corriol de Can Semison\n09 Corriol de Rocallisa\n10 Corriol de la Pedrera\n11 Mirador Pedrera Juliana\n12 Corriol Fondo Blau\n13 Corriol Cal Villano\n14 Corriol de Clariana\n15 Corriol de La Picarola\n16 Casa Alta\n17 Fondo de les Oliveres\nxangel69 Jul 20, 2018\nGran ruta amb una mica de tot. Encara que ela amics de +50 posin que es moderada jo la consideraria força dure ta. Grans corriols i canvis de paisatge. Hi ha que anar amb compte al pasar per la cantera perquè costa trobar per on segueix el camí ja que les plantes casi l'han tapat del tot. Una ruta molt recomendable si se está una mica en forma i te agraden els corriols.\n+50 Jul 22, 2018\nxangel69, veig que has gaudit de la ruta.\nAvui l'hem repetit i tens raó del corriol de la cantera, ha estat una primavera excepcional i gairebé no es veu.\nEt recomano que la proxima vegada des de Clariana fins a la pedrera la facis en sentit contrari al publicat.\nPel que fa a la dificultat tècnica la vam posar difícil, si és veritat que hi ha trams més tècnics, encara que tots es poden fer.\nGràcies per la teva valoració i bones pedalades\nsondosdies Apr 13, 2019\nBona i dura ruta 👍\n+50 Apr 14, 2019\nsondosdies, tens raó, és ruta dura per gaudir un bon matí\ngràcies per comentar i valorar\nHi, found this interesting trail: Vilanova i la Geltrú als corriols de Clariana i Bellvei https://www.wikiloc.com/mountain-biking-trails/vilanova-i-la-geltru-als-corriols-de-clariana-i-bellvei-22936673 Regards, Wikiloc - Trails of the World


El teixit associatiu de Barcelona es reivindica - Social.cat\nEl teixit associatiu de Barcelona es reivindica\nDissabte 30 d'abril acabarà el 2n Congrés d'Associacions de Barcelona\nDimarts, 26 d'abril de 2011 | 16:00 h\nEl dissabte 30 d'abril tindrà lloc l'acte de cloenda del 2n Congrés d'Associacions de Barcelona al Centre de Cultura Contemporània de Barcelona (CCCB). En aquesta jornada les associacions de la ciutat aprovaran i lliuraran als representants polítics municipals les línies estratègiques i les mesures necessàries per a la consolidació del sector associatiu com a agent clau en la promoció de la convivència i la cohesió social de la ciutat.\nAl llarg dels darrers 6 mesos, més de 520 persones, representants d'unes 400 associacions de Barcelona, han participat en els 27 debats territorials i sectorials portats a terme en una trentena d'espais distribuïts pels diferents districtes de la ciutat. La jornada del 30 d'abril és el final d'aquest procés participatiu, que ha permès consensuar 174 mesures concretes per a la millora del sector associatiu orientades tant a les administracions públiques i a altres agents socials, com a les mateixes associacions, entorn tres reivindicacions: la millora del reconeixement, el finançament i l'ús dels espais per part de les entitats de Barcelona.\nEn finalitzar la jornada es farà entrega de les mesures de millora i suport al moviment associatiu als representants dels grups polítics municipals perquè les puguin incorporar als seu programes electorals. Les associacions esperen també que les seves propostes posin les bases per a l'elaboració d'un futur Pla de Suport a l'Associacionisme de Barcelona per a la propera legislatura 2011-2015.


Avenços en gestió clínica: de maig 2014\nIntegració de serveis socials i sanitaris: imprescindible!\nKing's Fund ens ofereix, a través d'aquest tweet, l'accés a un informe provisional d'una comissió independent que està treballant per a la unificació dels serveis socials i sanitaris per als pacients crònics complexos i per als malalts amb processos degeneratius invalidants. La proposta de l'informe és nítida: una sola organització i un sol pressupost amb la intenció d'afavorir l'accés a serveis socials i sanitaris ajustats a les necessitats.\nSegons la Comissió, al Regne Unit, pel que fa a l'atenció a la cronicitat, hi ha disbauxa de diferents barreres d'accés als serveis, amb escàs diner públic als serveis socials i malbaratament en els serveis sanitaris. La qüestió és veure si és possible redistribuir els fons públics per atendre les necessitats reals d'aquest grup poblacional cada cop més nombrós.\nLes propostes que la Comissió està explorant són diverses, i es creu que caldrà activar-les totes: a) reorientar els recursos sanitaris malbaratats en hospitalitzacions innecessàries és la proposta prioritària, tot i que la Comissió pensa que no serà suficient, b) evitar acarnissaments terapèutics de final de vida, c) ajustar més els serveis comunitaris a les necessitats reals de les persones, d) augmentar la productivitat dels serveis socials i sanitaris un cop integrats, e) aixecar més recursos públics i privats i f) millorar el suport del voluntariat i del tercer sector en general.\nEtiquetes: Crònics, Integració, King's Fund, Tweet setmana\nSegurament coincidiran amb mi que el concepte Patient Centered està sotmès a un ús excessiu que porta a una multiplicació de les definicions i a una vaguetat terminològica. Si es clica Patient Centered a Google apareixen 25,8 milions de resultats amb tots els cognoms imaginables, i aquesta falta de claredat afecta la pròpia aplicació del concepte i la seva extensió.\nRecentment, en l'excel·lent jornada sobre Right Care, a l'Acadèmia de Ciències Mèdiques de Catalunya, un clínic de reconegut prestigi com és Josep Tabernero, Director de l'Institut d'Oncologia de l'Hospital Vall d'Hebron, va fer un apunt pertinent sobre el tema en comentar que havíem tornat al despotisme il·lustrat. És a dir, que repetidament diem que tot ho fem centrat en el pacient, però en realitat comptem poc amb ell i el que fem, en canvi, és obviar les seves opinions, les seves expectatives i la seva experiència de malaltia.\nEtiquetes: Pacients, Picas J.M.\nEdward Wagner, el creador de Chronic Care Model (CCM), a la pregunta de per quin motiu va promoure un nou sistema, respon: “La iniciativa va sorgir de la meva pròpia pràctica clínica. Per mi era frustrant veure com metges ben preparats i benintencionats, quan s'havien d'enfrontar a l'atenció als pacients crònics, no aconseguien bons resultats, mentre que ja començàvem a tenir evidència que fent les coses d'una altra manera, els pacients podien entendre més bé què els hi passava i els resultats clínics podien millorar. I per aquest motiu vaig creure que havíem d'aconseguir comunicar aquestes novetats als metges” (L’entrevista completa es pot veure al post "Model de crònics: les claus wagnerianes").\nEl model actual d’atenció al pacient crònic complex acostuma a basar-se en plans individualitzats elaborats des de cada sector: les àrees bàsiques de salut compten ja, en general, amb plans individualitzats que en direm PI-abs, els serveis socials municipals treballen també amb plans personalitzats (PI-mun), vinculats a la cartera de serveis de la llei de la dependència; els centres socio-sanitaris, per la seva banda, elaboren els seus plans específics per a cada pacient ingressat (PI-ssa), mentre que a les residèncias geriàtriques, els professionals sanitaris que hi treballen acostumen a escriure plans diferenciats per a cada resident (PI-res).\nEtiquetes: CCM, CCP, Crònics, Fragilitat, Wagner E.\nSaurabh Jha és un professor de la Universitat de Pennsylvania molt actiu a les xarxes i a "The Health Care Blog" s'ha fet ressò del darrer informe dels pagaments que Medicare ha fet als metges l'any 2012.\nLa qüestió és que "the winner is Dr. Salomon Melgen", un oftalmòleg de Florida, que va cobrar 21 milions de dòlars de l'asseguradora pública nordamericana. A partir d'aquesta dada, el Dr. Jha posa l'accent amb el tipus d'oftalmologia que es fa als Estats Units, on els oftalmòlegs, en el seu conjunt, estan cobrant 5.600 milions de dòlars de Medicare (xifra que és superior a la del producte interior brut de Burundi), i no s'oblidin que aquestes quantitats procedeixen només de les factures que aquests professionals emeten a l'erari públic.\nEtiquetes: Jha S., Oftalmologia, Tweet setmana\nEls serveis de telemedicina, igual que altres innovacions intenses en valor tecnològic, acostumen a funcionar bé en entorns controlats, a manera de laboratori, on les variables més determinants estan ajustades. A aquests experiments en diem pilots i són l'avantsala de l'extensió de la innovació. Els pilots solen tenir les característiques de l'efecte Hawthorne, el biaix de resultat que apareix quan l'observat és conscient de ser observat i en conseqüència adopta el millor de les seves maneres. Sota llum i taquígrafs tot funciona, però quan s'estén el projecte, fracassa. El fenomen és tan comú que les administracions sanitàries han abusat dels pilots com a mitjà d'implantació i es parla actualment de pilotitis.\nPerò, què fa que un projecte superi la fase pilot i es converteixi en habitual? I quines característiques tenen aquells projectes que fins i tot arriben a ser implantats a gran escala? Amb aquestes preguntes en ment i el suport de la Comissió Europea, es va llançar el projecte Momentum el 2012. El seu objectiu era elaborar una guia per a la implantació reeixida de telemedicina a Europa i la setmana passada va publicar la llista provisional dels 18 factors crítics d'èxit identificats mitjançant l'anàlisi de casos d'èxit de telemedicina, entesa com la relació entre professionals i pacients que no es troben al mateix lloc. Aquests factors cobreixen els següents blocs:\nEtiquetes: Martí T., Telehealth, Telemedicina\nEl Dr. Joan Figueres, expert en avaluació de serveis sanitaris, ens avisa, amb aquest tweet, de la publicació d'un post signat per Shannon Brownlee i Vikas Saini, Vicepresidenta i President respectivament de Lown Institute, a més de Cristine Cassel, Presidenta d'ABIM Foundation. Aquest post va ser publicat al blog de Health Affairs el 25 d'abril passat i, totalment d'acord amb el Dr. Figueres, jo també el trobo remarcable perquè crec que l'article fa un bon repàs de la situació actual dels focus del malbaratament clínic i apunta algunes estratègies per implicar metges, pacients i mitjans de comunicació en la millora de la situació, i en això darrer em centraré:\nEtiquetes: Brownlee S., Cassel C., Less is more, Right Care, Saini V., Tweet setmana\nPràctica mèdica: un salari honest per a un treball honest\nEl Dr. Luís Ramos és una professional molt dedicat al networking. Ell mateix es defineix com a qualiepidemiòleg. Doncs bé, el seu tweet ens remet a un post, a The Health Care Blog, signat per un metge de família suec, el Dr. Hans Duvefelt, que treballa en un poblet de Maine, a la costa est dels Estats Units. Es tracta d'un post curt, però clar, del qual n'he extret les idees principals.\n"Estem sentint dir ara que els metges haurien de ser retribuïts d'acord amb els resultats clínics que obtinguin amb el seu treball i, naturalment, quan es diu això no es pensa en paràmetres com el control de la tensió arterial o el de les glucèmies, sinó de morts, ictus, infarts, amputacions, infeccions hospitalàries, etc. Però, la meva pregunta és: com es mesura el grau d'implicació del malalt ara que se'n parla tant? He de cobrar menys si el meu diabètic va malament, malgrat que el meu treball hagi estat l'apropiat? Aquest model no ens abocaria a la tria de pacients?"\nEtiquetes: Finançament, Ramos L., Tweet setmana


El canvi climàtic pot avançar la verema fins a un mes en 50 anys\nSegons una recerca de la Universitat de La Rioja i la UdL que es presenta a Grècia\nCamp de vinyes a la DOCa Rioja / Foto: UniRioja\nL'augment de temperatures derivat del canvi climàtic pot provocar un avançament de fins a 16 dies en la maduració del raïm en la Denominació d'Origen Qualificada (DOCa) Rioja d'aquí a l'any 2050 i de 31 dies al 2070. Així ho assenyala un estudi realitzat per investigadors de la Universitat de la Rioja i de la Universitat de Lleida (UdL), que es presenta en el 21è congrés internacional GiESCO (Group of international Experts for Cooperation on Vitivinicultural Systems). La trobada se celebra a Tessalònica (Grècia) fins el 28 de juny.\nL'estudi, titulat Impacts of the projected changes in temperature under scenarios of climate change on vaig venir phenology of three xarxa varieties cultivated in Rioja (Spain), analitza l'efecte potencial del canvi climàtic sobre la fenologia i la composició del raïm de les varietats Ull de llebre, Garnatxa i Carinyena (Mazueloen castellà) conreades en la DOCa Rioja.\nLa catedràtica de l'Escola Tècnica Superior d'Enginyeria Agrària (ETSEA) de la UdL, Concepció Ramos, i el catedràtic de la Universitat de La Rioja, Fernando Martínez de Tota, han realitzat una projecció de l'augment de temperatures sota dos dels escenaris d'emissió de gasos d'efecte d'hivernacle establerts pel Panell Intergovernamental sobre Canvi Climàtic de Nacions Unides (�IPCC): l'RCP4.5 (escenari d'estabilització d'emissions) i l'RCP8.5 (escenari amb un nivell molt alt d'emissions).\nEn un escenari d'estabilització de les emissions, les anàlisis preveuen un avançament de 8 i 12 dies en la maduració de l'Ull de llebre per al 2050, depenent de la zona en la qual es localitzi la vinya. Les projeccions per a 2070 parlen d'entre 11 i 17 dies d'avançament. Si les emissions no s'estabilitzen i el nivell arriba a ser molt alt, la maduració del raïm pot avançar-se entre 13 i 16 dies per a 2050 i aconseguir els 20 a 31 dies d'avançament al 2070. Així, la maduració de l'Ull de llebre es completaria entre finals d'agost i principis de setembre.\nA més, l'estudi prediu un avançament en les dates de floració i verol (coloració) del raïm per a les tres varietats estudiades, sent major l'avanç en les zones càlides que en les fredes. La composició del raïm també sofriria canvis, aconseguint abans el grau probable requerit, amb un desacoblament entre els antocians -pigments hidrosolubles- i els sucres i amb una menor acidesa causada per l'augment de les temperatures.\nDavant aquestes previsions, els investigadors consideren interessant estudiar i desenvolupar noves tècniques vitícoles de maneig de la vegetació amb l'objectiu de retardar la maduració perquè, sota les condicions climàtiques futures, els raïms madurin a temperatures similars a les actuals. En aquest sentit, proposen tècniques com la poda tardana, la retallada severa dels pàmpols i la poda mínima, que permeten retardar la maduració del raïm entre 15 i 20 dies. Una altra possibilitat que plantegen és el forçat d'una nova brotada de les gemmes.\nText: Comunicació UniRioja / Premsa UdL


Racons Ruïnes i Prehistòria: Alcanar\nPati i Torre\nTros del Poblat\nMurs per separar el terra dels magatzems\nPart de la Muralla i Torre\nPoblat Ibèric la Moleta del Remei 40º33.497', 0º28.900'\nAquest poblat ibèric és situat al S de la Serra del Montsià. Era de la tribu ibèrica dels Ilercavons. Fou ocupat dels S VII-II aC. La seva importància rau en què és l'únic poblat amb un temps tan llarg d'ocupació en aquesta zona. Té diferents èpoques de construcció, la primera fase dels s VII-primera meitat del s VI aC es construí la muralla i els primers habitatges, la segona fase es construeixen les torres i els magatzems elevats, segona meitat s VI – primera meitat s V aC. I per últim del s VI – meitat s II aC, remodelació d'algunes cases, alguns carrers i ampliació de la muralla. Al s II aC amb l'arribada del món romà el poblat queda abandonat\nCasa del Tibast\nPou de Calç 1\nPou de Calç 2\nEntrada al Poblat Ibèric (Porta de la Tanca) 40º33.560', 0º28.832'\nAl costat de l'entrada on comença el camí per pujar al poblat hi ha aquesta reconstrucció de com podien ser les cases ibèriques. El plafó que hi ha diu « casa del Tibast, reconstrucció d'un àmbit protohistòric utilitzant les tècniques i materials que feien servir els Ibers fa 2600 anys « . També hi ha aquests forns de calç parcialment excavats a la roca, van ser utilitzats fins a mitjan s XX i la matèria primera la treien del poblat iber.\nPer arribar fins a la porta del camí que puja al poblat, als pous i la barraca ibèrica hi ha un centenar de m des de l'ermita del Remei. Si voleu pujar dalt el poblat, poseu-vos en contacta amb l'oficina de turisme d'Alcanar.\nPublicat per Francesc Cladellas a 11:32\nPonts al Riu de la Sénia


Lliurament de joguines · Rugby Club L'Hospitalet\nLliurament de joguines\n6 Gener, 2020 6 Gener, 2020\nAlguns jugadors i jugadores dels equips sènior acompanyats de membres de la junta del club i representants de la Fundació Alba Perez, van tenir l’oportunitat i la gran sort de portar les joguines recollides al nostre club per als nens i nenes acollits a la casa Ronald McDonald el dissabte 4 de gener.\nNo vam poder lliurar els regals directament als nens i nenes de la casa, ja que es trobaven a l’hospital o estaven ja a les seves habitacions de manera que vam tornar a anar el dia 5 per ser presents esperant als Reis Mags, que venien en Harley!\nMentre esperavem vam tenir el plaer de gaudir de l’actuació de Sofia, finalista en “La Voz Kids” i compartim amb ella moments musicals de gran qualitat.\nVivim moments molt intensos i emotius quan es van repartir els presents entre els nens i nenes que esperaven amb gran il·lusió aquest moment.\nDesprés, vam compartir juntament amb les famílies un berenar en què parlem sobretot de viure el present al màxim.\nEns vam anar amb la tasca feta: el propòsit era deixar regals per, que la nit de Reis tinguessin tots regals\nPerò la veritat és, que ens vam anar amb la, sensació d’haver fet molt mes que, això … regalar somriures i felicitat. I és que veure l’optimisme amb què viuen aquestes famílies no té preu. Ens van donar una, gran lliçó d’esperança i positivitat.\nAquest ha, estat el nostre millor regal de Reis sens dubte.\n← Visita Sergio Molinero\nGira de Nadal S18 →


Blog del Calaix +ie: Hidrocarburs i matemàtiques\nTrobareu les solucions de totes les qüestions plantejades a la part final de l'article.\nUna mica d'àlgebra\nEls alcans (cadenes amb enllaços simples) es formen amb un patró molt clar.\nEs pot dir quina serà la fórmula d'un alcà no cíclic a partir de la quantitat d'àtoms de carboni que el formen? Com ho podem justificar?\nQuina serà la fórmula general pels alquens no cíclics que tinguin un únic doble enllaç per a n àtoms de carboni? Per què és així la fórmula?\nI pels alquins no cíclics amb un sol enllaç triple? Per què?\nSi voleu podeu estudiar com afecta a les fórmules, restant àtoms d'hidrogen, la presència de cada nou doble enllaç o de cada triple que afegim.\nInvestiguem les fórmules dels hidrocarburs cíclics?\nUna mateixa fórmula. Diferents estructures.\nEls primers exemples que hem posat són cadenes, amb enllaços simples, sense ramificacions. Però, què passa si incorporem aquestes ramificacions? La quantitat mínim d'àtoms de carboni és de quatre. Amb dos o tres només podem formar cadenes. Per exemple. per a la fórmula C4H10 tenim dues estructures diferents: una lineal i una altra amb una branca.\nQuantes estructures en dadena, només amb enllaços simples i sense fer cicles, pots trobar per a cinc àtoms de carboni (C5H12)?\nI per a sis (C6H14)? (Atenció. A partir d'aquí cal vigilar les estructures que semblen diferents i son topològicament equivalents per la forma en què estan connectats els àtoms de carboni)\nI per a set (C7H16)?\nPer a aquesta activitat pot ser interessant simplificar una mica els esquemes de les estructures moleculars. Una possibilitat per a estalviar-nos el dibuix dels àtoms d'hidrogen és indicar-los numèricament.\nLes dues molècules anteriors simplificades\nBusquem totes les molècules.\nSi tenim en compte totes les possibilitats de formar molècules, amb dobles i triples enllaços i formes cícliques, podem intentar fer cerques exhaustives. Per exemple, amb dos àtoms de carboni tenim tres molècules possibles. En aquest cas, evidentment, no poden haver-hi cícliques.\nQuan busquem molècules diferents, hem d'estar atents que sempre quedi la possibilitat de que hi hagi àtoms d'hidrogen. Sinó no tindríem hidrocarburs. Aquí tenim un exemple cíclic amb dobles enllaços, per altra banda inexistent a la realitat, que no deixa espai per hidrògens.\nBusquem totes les molècules possibles amb tres àtoms de carboni? Tenen la mateixa fórmula?\nFem el mateix amb quatre àtoms?\nEl propi text que hem presentat ja té una forma de guió transferible a l'aula. No cal fer, evidentment, totes les activitats. Afegirem només algunes idees complementàries.\nÉs una activitat amb clares connexions amb la química. Però no estan, ni de bon tros, explotades al màxim. Deixem aquí de desenvolupar gran part de la química: existeixen totes les estructures que he creat? Tenen una metodologia per anomenar-les (una nomenclatura)? Quines utilitats tenen aquests compostos?...\nQuan es fa una cerca exhaustiva a l'aula, en aquest cas de les diferents estructures moleculars, no és absolutament necessari que tots els grups de treball trobin tots els casos. Quant més, millor, però no necessàriament tots. Es pot completar tota la col·lecció entre tota la classe. Serà molt ric discutir les solucions que son equivalents topològicament.\nEs pot utilitzar un material com els cubets encaixables per a fer la investigació. Tenen el problema de que no es poden fer els casos triangulars i que no es fàcil fer transformacions. Sinó ens podem adaptar un amb boles de porexpan i escuradents.\nPot ser interessant no dir formes de representació prefixades, excepte les de presentació de l'activitat. Es pot suggerir com reduir (o eliminar) la representació dels àtoms d'hidrogen o suggerir si hi ha altres formes de representar els enllaços dobles o triples. per exemple amb colors.\nL'estructura de la fórmula és CnH2n+2. Els àtoms d'hidrogen sempre van a omplir els braços lliures. Quan dos àtoms de carboni "es donen la mà" es perden dos braços lliures per al global d'hidrogen, un per àtom de carboni. En la forma més simple, sense ramificacions, un àtom de carboni connectat amb altres dos, un a cada costat, tindrà "dos braços lliures" per a l'hidrogen (el doble del carboni). Però els als dos àtoms dels extrems els hi queda un braç lliure per a un parell més d'àtoms d'hidrogen, que són els 2 que sumem. Un C que estigui unit amb un parell d'àtoms de C, creant una branca, només acceptarà un d'H, però crearà un extrem nou de 3 àtoms i, globalment, quedarà com el cas anterior. Podem fer un raonament semblant per a un àtom de C que es connecta amb altres tres: no acceptarà cap àtom d'H, però aquests dos que perdem d'una cadena simple, van a parar als extrems de les dues noves branques creades.\nLa fórmula és CnH2n. Un doble enllaç entre els àtoms de carboni resta dos àtoms d'hidrogen de la fórmula amb tots els enllaços simples.\nLa fórmula és CnH2n-2. Un triple enllaç entre els àtoms de carboni resta quatre àtoms d'hidrogen de la fórmula amb tots els enllaços simples.\nCada enllaç doble elimina dos àtoms d'hidrogen, Cada triple n'elimina quatre.\nEn els hidrocarburs cíclics amb enllaços simples, la fórmula general és CnH2n. Els enllaços dobles o triples descompten com hem explicat abans.\nPer a cinc àtoms de carboni i dotze d'hidrogen hi ha tres estructures amb connexions diferents. Parlem sempre de cadenes simples, sense enllaços dobles, triples o cicles. Les dibuixem, com totes les solucions a partir d'ara, simplificades, sense dibuixar els àtoms d'hidrogen i indicant-los amb un nombre.\nLes tres solucions\nCal recordar que hem de descartar les estructures que tenen les connexions distribuïdes de forma similar, les que són topològicament equivalents.\nPer a sis àtoms de carboni (C6H14) les cinc estructures bàsiques són les de la següent imatge. Si en teniu de diferents compareu la seva "topologia". I, amb calma. No sempre és fàcil.\nPer a set àtoms (C7H16) hi ha nou solucions.\nCosta una mica comparar estructures per a eliminar repeticions. El millor és mirar de fer les deformacions adequades per anar convertint una estructura en una altra. Però Bolt mateix, al seu llibre, proposa un altre mètode complementari: anomenar ordenadament els àtoms de carboni i comparar les connexions que tenen. A la idea Bolt li afegeixo construir una taula on es marquin els àtoms connectats i comparar si les taules obtingudes són iguals. La part complicada és anomenar els àtoms que es corresponguin dels dos models. Convé mirar la quantitat de connexions que tenen.\nAquestes tres estructures són toplògicament equivalents i tenen una mateixa taula de connexions\nBusquem totes les molècules\nPer a tres àtoms de carboni hi ha 8 estructures de molècula diferents. Hi trobem també quatre fórmules diferents. (C3H2, dues vegades; C3H4, tres vegades; C3H6, dues vegades i C3H8, una vegada).\nPer a quatre àtoms de C hi ha 35 solucions. Cal dir que Bolt només en posava 31. Les quatre que tenen la fórmula en vermell no hi son al seu llibre. (C4H2, vuit vegades; C4H4, onze vegades; C4H6, nou vegades, C4H8, cinc vegades i C4H10, un parell de vegades).


Héctor Ruiz: "Penso en recuperar-me ràpid i tornar a l'aigua" | Mataró Ràdio\nHéctor Ruiz: "Penso en recuperar-me ràpid i tornar a l'aigua"\nDc, 17/02/2016 - 13:44\nFa escassos dies que el nedador de llarga distància del CN Mataró Héctor Ruiz confirmava en un comunicat que se sotmetrà a una operació de cor per solucionar el seu problema d’arítmies. Una operació que es va acabar plantejat com a una solució perquè el nedador, nascut a Figueres pugui seguir competint al màxim nivell. El que va començar sent una situació esporàdica a finals del mes de desembre es va acabar convertint en un autèntic problema per Ruiz, que es veia obligat a mitjans de gener a ser baixa de la Copa d’Espanya de Clubs. Després de consultar a diversos especialistes i fer diverses proves es va determinar que el nedador havia de passar pel quiròfan si volia seguir practicant esport.\nRuiz, que tampoc va poder participar al Campionat d’Espanya de natació de llarga distància de la setmana passada a la piscina del Complex Esportiu Joan Serra, serà operat a principis del mes de març. El nedador confia en que la recuperació sigui ràpida i no vol donar els Jocs Olímpics del tot per perduts. Tot i així el que és primordial ara mateix és operar-se, que tot vagi bé i que el problema de les arítmies quedi solucionat.\nUn cop fet l’operació Héctor Ruiz podrà tornar a la seva vida normal i només caldrà que se sotmeti periòdicament a controls.\nCN Mataró, Héctor Ruiz


Llistant 71 de 80 de 369 notícies disponibles\nAhir a les set de la tarda, al CNL de Terrassa, al Vapor Universitari, unes quaranta-cinc persones, totes menys una alumnes del CNL, van connectar els seus mòbils i l'aplicació Kahoot, gratuïta, que ja hi tenien instal·lada, per poder jugar i concursar en aquest joc sobre la vida i obra de Ramon Llull.\nJa pots veure tots els cartells del concurs i preparar-te per venir a concursar el dijous 21 d'abril, a les 19 h, a la seu del Centre de Normalització Lingüística (c. Colom, 114, 1r pis).\nEl dia 21 d'abril, a les 7 del vespre, es farà el concurs: caldrà venir al Vapor Universitari. Tothom qui vulgui hi podrà participar, des del seu mòbil, mitjançant una aplicació anomenada Kahoot!. El guanyador obtindrà un gran premi: dues entrades d'un espectacle del Centre Cultural, un llibre de Ramon Llull i vals de compra per als establiments associats a Terrassa Centre.\nDillus 11 d'abril unes vuitanta-cinc persones van venir a l'Auditori de la Biblioteca a fer el Dictat Solidari. A part de les ganes d'escriure, tothom portava algun producte dels que demanaven les entitats solidàries. Aquests productes es destinaran als banc dels aliments que gestionen aquestes entitats: ASAV, Càritas, Creu Roja, Fraternadal i Rubí Solidari. Es van recollir dotze caixes de productes.\nEl CNL de Terrassa i Rubí celebra el Dia Mundial de la Poesia\nLectura de poemes al CNL... en moltes llengües: anglès, alemany, àrab, amazic, búlgar, francès, portuguès, hongarès, romanès, rus, ucraïnès... castellà i català! Grans moments poètics, amb un clima molt especial.\nEl Diari de Terrassa publica un reportatge sobre el CNL de Terrassa i Rubí\nEl suplement GENT DT del Diari de Terrassa del dissabte 27 de febrer inclou un reportatge sobre les activitats que du a terme el CNL de Terrassa i Rubí.\nXERRADA CLÀSSICS CATALANS\nTrobem que va ser un moment idoni per fer aquest col·loqui: fa pocs mesos que es va estrenar al cinema l'adaptació de l'obra i fa poc que s'ha celebrat el 40è aniversari de la novel·la. La xerrada va tenir lloc el dia 8 de febrer, a les set de la tarda, a l'Auditori de la Biblioteca (c. Aribau, 5), a càrrec de Màriam Serrà, especialista en l'obra de Pedrolo i vinculada a la Fundació Manuel de Pedrolo.\nTaula rodona Parlar català: te’n pots sortir!\nEl Centre de Normalització Lingüística (CNL) de Terrassa i Rubí i Fundació Mina Aigües de Terrassa va organitzar la taula rodona Parlar català: te'n pots sortir! en el marc de l'acte de cloenda del curs de català que finança la Fundació Mina. Najoua Mesbahi, del Marroc, Lusine Khachatryan, d'Armènia, Rui Gassen, del Brasil, i Sunia Santisteban, de Cuba,van exposar la seva experiència com a nous parlants de català i van explicar per què el català ha estat important en la seva trajectòria personal i professional. Van destacar la importància de parlar el català sense por d'equivocar-se i el gran suport que per als estudiants significa la lectura i la voluntat d'aprendre. Tots van coincidir també en els avantatges que per a la integració a la societat i per a la millora laboral els ha representat el fet d'aprendre la nostra llengua i van encoratjar als assistents a continuar-la estudiant i parlar-la de manera habitual.\nL'actriu Joana Palau, a les sessions de Lectura en veu alta\nEls participants del taller de Lectura en veu alta van rebre en l'última sessió l'empenta inestimable de la Joana Palau. Actriu de teatre i cinema des dels anys quaranta i membre del Quadre de Veus de Radioteatre, la Joana va oferir-nos una classe magistral desbordant d'experiència.\nAnterior 8 de 37 • 1 2 3 4 5 6 7 8 9 10... Següent


catalunya emprèn. CCAM :: Consorci de Comerç, Artesania i Moda de Catalunya\nEnvia Inici > Àrees d'actuació > Comerç > Notícies > Notícies 2016 > catalunya emprèn Directe a\nLa Generalitat va ajudar durant el 2015 a la creació o consolidació de més de 5.000 projectes emprenedors a través del Catalunya Emprèn. Així ho va indicar el conseller d’Empresa i Coneixement, Jordi Baiget, durant la presentació d’un seminari sobre emprenedoria a Barcelona en el que també va confirmar la reedició d’aquest programa de suport a l’emprenedoria. Amb tot, aquesta acció transversal de la Generalitat va mobilitzar l’any passat més de 55 milions d’euros, entre ajuts directes a emprenedors, línies de finançament o subvencions a iniciatives específiques de suport a la creació i consolidació d’empreses. “El dinamisme de la nostra economia es fonamenta en el treball, l'esforç, la capacitat d'assumir riscos,... valors tots ells vinculats a l'emprenedoria”, ha indicat el conseller. De fet, Baiget ha remarcat que “l’emprenedoria és “un pilar” que “influeix de manera important en la competitivitat dels països, i el progrés i benestar de les societats”. En aquest sentit, el titular d’Empresa i Coneixement ha trobat adient fer un repàs meticulós de les accions més importants que engloba el programa Catalunya Emprèn. “És important que es coneguin tots aquests recursos: els emprenedors han de conèixer com els podem ajudar des de les administracions”, ha subratllat. Confirmada la renovació del programa El conseller Baiget va fer balanç d’aquest programa transversal després de presidir una reunió de la comissió interdepartamental del Catalunya Emprèn. En aquesta trobada, els diferents departaments de la Generalitat que hi participen van reafirmar les bases de la seva estratègia unificada en matèria d’emprenedoria. En aquest sentit, el conseller va aprofitar la inauguració del seminari per anunciar la reedició del Catalunya Emprèn de cara al proper any, “vist el balanç del programa i les possibilitats que genera l’emprenedoria” per a l’economia del país. Segons ha remarcat, la voluntat és “consolidar Catalunya com a referent en emprenedoria a Europa, i fins i tot al món”. En aquest sentit, el membre de l’executiu català ha volgut subratllar que els països avançats van en aquesta línia i que des del nostre país ja s’han impulsat nombrosos projectes emprenedors que han resultat capdavanters. “Si volem un país de progrés, amb ocupació de qualitat, l’emprenedoria és una eina indispensable per assolir els nostres objectius”, ha reblat Baiget.\nPrograma transversal amb una quarantena d’accions La Generalitat va posar en marxa el programa Catalunya Emprèn l’any 2012 amb la missió de fomentar l’esperit emprenedor i promoure la cultura d’empresa a Catalunya. Així, el Catalunya Emprèn és un programa paraigües que inclou una quarantena d’accions que es despleguen des dels diferents departaments del Govern: Empresa i Coneixement però també Ensenyament, Cultura, Treball i Agricultura. Aquestes mesures inclouen des de convocatòries de subvenció directa a línies de suport al finançament, passant per iniciatives de mentoring i tutorització o programes d’acceleradores d’empreses: · Una de les iniciatives més destacables és la Xarxa Emprèn. Aquesta xarxa està integrada per un conjunt d’entitats tant municipals com comarcals vinculades al món de la creació d’empreses disseminades arreu de tot el país. L’any 2015 en van formar part 118 entitats que, amb uns 400 tècnics de suport, van ajudar a crear 3.600 empreses. · Les start-ups són un altre focus d’interès sobre què actua la Generalitat, fonamentalment a través d’ACCIO. Així, el programa Start-up Catalonia, que compta amb 6 acceleradores, va oferir l’any 2015 el seu suport a través de dues línies. Del Pla Embarca (acceleració de primeres vendes) se’n van beneficiar 80 empreses. D’aquestes, el 82% van augmentar el seu volum de negoci en un any, van facturar 14,2M€ conjuntament, van crear 142 llocs de treball, i més de 50 van aconseguir finançament d’inversors privats. El programa Start-up Catalonia també compta amb la línia Pla Esprint (internacionalització), que va ajudar 20 companyies a sortir a l’exterior. · Un altre front prioritari és el treball autònom. En aquest àmbit, la Generalitat ha actuat a través del Programa Consolida’t i de la Línia Emprèn. El primer, que inclou accions formatives en gestió empresarial així com assessorament personalitzat, va donar suport l’any passat a més de 630 treballadors autònoms. Pel que fa a la Línia Emprèn, dedicada a emprenedors, autònoms, microempreses o comerços, va concedir 232 préstecs per un import proper als 13 milions d’euros. · Amb el Programa Indústria del Coneixement es fa una aposta per promoure la creació d’empreses i la transferència de tecnologia. Aquest programa ha de mobilitzar 30 milions d’euros en 5 anys, per impactar en uns 300 projectes empresarials basats en la recerca, des de la fase inicial de prototipatge fins a la seva introducció en el mercat.\nD’altres iniciatives també destacables són: •\tla línia d’ajuts de les Unitats de Comercialització de tecnologia de les universitats catalanes, que aquest 2015 va ajudar a crear 30 empreses de base tecnològica;•\tel pla Start DMC, adreçat al sector del turisme, per estimular la creació deDestination Management Companies, amb 10 projectes finalistes;•\tles missions d’ACCIO per fomentar la internacionalització d’start-ups, entre elles una expedició a Tel Aviv a la jornada TAU Innovation Day;•\tla línia de préstecs participatius de l’Institut Català d’Empreses Culturals (ICEC), que l’any 2015 va concretar 16 operacions per un import de més d’1,5 milió d’euros;•\tel programa d’innovació i transferència de coneixements InnovaFP, en el marc del qual 53 centre docents van donar suport a 92 empreses i van desenvolupar 210 projectes d’innovació durant el curs 2015-16;•\tel Fòrum d’Inversió Industrial de la Moda, que va celebrar la seva primera edició durant l’última 080 Barcelona Fashion;•\tles línies de préstecs participatius de l’Institut Català de Finances (ICF), a través d’Instruments Financers per a Empreses Innovadores, per a la conversió en start-ups, que van possibilitar 14 operacions per un import de gairebé 2,3 milions d’euros;•\tels Fòrums d’Inversió d’ACCIO, en què es van presentar 21 empreses davant d’inversors privats i 50 més es van recollir en un Catàleg de Projectes;•\tel conveni desenvolupat en col·laboració amb el Consell de Cambres, que ha permès crear o consolidar mitjançant mediació o suport financer 286 companyies;•\tel programa d’emprenedoria corporativa, també d’ACCIO, que ha donat suport a 42 projectes en la recerca de socis corporatius; o\n•\tel conveni amb la fundació Ship2B per impulsar l’emprenedoria social, que va acabar accelerant 25 projectes. El conseller Baiget ha fet balanç del programa Catalunya Emprèn durant la inauguració del seminari ‘Ecosistema emprenedor català’, organitzat per la Generalitat i dirigit específicament als tècnics de la Xarxa Emprèn. Aquest seminari comptarà amb un programa molt complet de ponències que es desenvoluparà entre el 10 i el 14 d’octubre a Barcelona i pretén, entre d’altres coses, fer una radiografia del panorama emprenedor del país. Hi participaran figures destacades del món de la creació d’empreses com Toni Mascaró (creador d’eMascaró i del moviment Barcelona Loves Entrepreneur), Scott Mackin (editor de Barcinno, pàgina web dedicada al informació sobre start-ups) o Simón Lee (cofundador d’Incubio), entre d’altres. Data d'actualització: 13.10.2016 Avís legal | Accessibilitat | Sobre gencat | © Generalitat de Catalunya


Signat el conveni amb l'Ajuntament de Son Servera per a la creació de una escoletes 0-3\n\_ Son Servera comptarà amb una escoleta pública de 0-3 anys amb un total de 37 places\n\_ L’Ajuntament comptarà amb un ajut de 356.014 euros per dur a terme la construcció d’una escoleta a Cala Bona\n\_ Es preveu crear a Balears 28 centres nous i 10 ampliacions en el període 2021-2024 amb una inversió de 14,4 M€\n\_ Els ajuts per a la creació i consolidació de places públiques permeten la creació de 1.749 places públiques de 0-3 a Balears\nEl conseller d’Educació i Formació Professional, Martí March, ha signat avui el conveni de col·laboració amb la batlessa de Son Servera, Natàlia Troya, per millorar l’oferta de places públiques de primer cicle d’educació infantil i les condicions educatives de la primera infància d’aquest municipi. Els ha acompanyat la directora general de Primera Infància, Innovació i Comunitat Educativa, Amanda Fernández.\nAmb aquest acte, l’ajuntament ha signat l’addenda al conveni de la xarxa pública d’escoletes de les Illes Balears i opta als ajuts per a la creació i consolidació de places públiques de 0-3 anys del Govern i els fons europeus Next Generation. Cal recordar que aquestes places públiques són creades pels ajuntaments amb el suport del Govern a través de la convocatòria de creació i consolidació de places 0-3 que preveu destinar fins a 9.000 € per plaça de nova creació. A més també es destinen ajuts en espècie per ajudar els ajuntaments amb la tramitació dels projectes de creació de noves places a través de l’empresa Tragsatec.\nAixí, a Son Servera l’ajut serà d’un total de 356.014 euros i permetrà crear una escoleta, a la localitat de Cala Bona, amb 37 places de 0-3 anys. D’aquest total, 333.000 euros són d’ajuts de creació i consolidació i 23.014 euros d’ajuts en espècie.\nA Mallorca hi ha un total de 25 ajuntaments que s’acolliran a aquesta convocatòria, 4 a Eivissa i 1 a Formentera.\nEn el període de 2021 a 2024, es crearan a Balears un total de 1.749 noves places públiques de 0-3 anys a partir de la construcció de 28 centres nous i l’ampliació de 10 centres existents i es preveu una inversió total de 14.394.762,95 €.\nEs tracta d’una inversió històrica que respon a l’objectiu del Govern d’aconseguir que les Illes Balears se situïn en la mitjana estatal d’oferta de places d’educació de primer cicle d’educació infantil, que es troba al voltant del 37,5 % de places en relació amb el total de població de 0-3 anys. Amb les places de nova creació i les de reconversió previstes, les Balears se situaran per damunt de la mitjana estatal el 2024, ja que es preveu arribar al 44 %.\nActualment, a les Illes hi ha 180 centres educatius de primer cicle, dels quals 105 són públics, 49 són privats integrats a la xarxa complementària i 26 són privats. A partir de les sol·licituds plantejades en la convocatòria de noves places públiques hi ha planificats 38 projectes de nous centres i ampliacions, dels quals 5 a Eivissa, 2 a Formentera i 31 a Mallorca, 4 dels quals corresponen a Palma. A Menorca no es creen noves places perquè l’oferta cobreix les demandes escolarització d’aquest cicle.\nEls ajuntaments i consells disposen de 4 anys per a la realització de les obres. Els centres hauran d’obrir, com a tard, el dia 1 de setembre de 2024.\nPer tal d’ajudar els ajuntaments, la Conselleria d’Educació I Formació Professional ha obert una convocatòria d’ajuts en espècie per tal d’assessorar els ajuntaments en tot el procés d’execució de les obres i posada en funcionament del servei educatiu de primer cicle. Aquest assessorament el duran a terme un equip de tècnics i assessors jurídics i inclourà des de l’elaboració de plecs per a la redacció de projectes i la licitació d’obres fins a l’acompanyament per a la posada en funcionament dels centres.\nAquestes convocatòries formen part del pla de la Conselleria d’Educació i Formació Professional per a la millora i ampliació de l’atenció educativa dels alumnes de primer cicle d’educació infantil i s’afegeixen a les de reconversió de guarderies en escoletes i a les de sosteniment i escolarització.\nS’ha de tenir present que, a banda de la convocatòria de creació de noves places, també es donen ajuts per a la reconversió de guarderies en escoletes. La darrera convocatòria hi ha destinat 1.670.737 euros i ha permès arribar a 669 places de titularitat privada que s’incorporaran a la xarxa complementària de la xarxa pública d’escoletes de les Illes Balears.\nPer aquest concepte, al municipi de Son Servera, s’invertiran també 143.000€ per a la reconversió d’una guarderia en centre educatiu, incorporant a l’oferta educativa 37 places.\nConvé recordar que enguany es destina la quantitat més alta des del 2009 (any en què es va fer la primera convocatòria de sosteniment de la xarxa pública 0-3) a dotar els centres de la primera etapa d’educació infantil d’ajuts per contribuir al manteniment de la seva oferta. En total, el 2021 s’hi destinaran 5.215.386 €, dels quals 4,3 M€ corresponen a la xarxa pública d’escoletes. Aquests ajuts preveuen 6.000 € per cada unitat en funcionament. Els ajuts es completen amb altres apartats destinats a potenciar tallers d’acompanyament familiar (180 €/sessió), a alumnes NEE (1.500 €/alumne), a alumnes greument afectats (6.000 €/alumne) i a rebaixes de quotes per a famílies vulnerables (retorn del 80 % aportat pel titular).\nImatges 1 de l'acte jpg - 2987Kb\nImatges 2 de l'acte jpg - 2112Kb


Pascal i altres autonomistes intenten ressucitar per poder seguir sucant - XCatalunya.cat\nPascal i altres autonomistes intenten ressucitar per poder seguir sucant\nLa Lliga Democràtica, el PNC i Lliures fan el “primer pas” per a confluir en una única organització d’autonomistes abans d’acabar l’any\nLa Lliga Democràtica, el Partit Nacionalista de Catalunya (PNC) i Lliures han fet el “primer pas” per a confluir en una única organització abans d’acabar l’any. Segons ha avançat ‘la Vanguardia’ i han confirmat a l’ACN fonts de la Lliga i el PNC, les tres formacions han signat un document on es comprometen a “unir esforços” per crear un partit que ocupi l’espai “de centre ampli”.\nFonts coneixedores de l’acord apunten que “fa molts mesos que es treballa en aquest primer pas” i avancen que “en vindran molts més els propers mesos per tal de consolidar una proposta de centre català”. Segons fonts de la Lliga, de moment ja s’ha començat a dissenyar uns equips de gestors que “prioritzaran l’aproximació de les idees que puguin ser compartides per la majoria de ciutadans” i que a més siguin “compatibles amb la concòrdia entre els pobles d’Europa, d’Espanya i de Catalunya”. Aquests equips prioritzaran “una organització comuna, un programa conjunt, una acció territorial i una estratègia i comunicació col·legiada”.\nA més, en una carta de la Lliga Democràtica a la seva militància a la que l’ACN ha tingut accés afirmen que totes tres organitzacions estan “clarament dedicades” a la creació d’una nova formació política “per tal d’unir tots els recursos i esforços de cara a les properes eleccions municipals”. L’organització assegura als seus militants que aquest gest és “la primera passa en la reconstrucció del catalanisme modern, emprenedor, constructiu, jove, vigorós i defensor de l’equilibri ambiental amb la humanitat al centre”, tot i que apunten que això no ha de significar “la desaparició” de la seva organització.\nConverses amb el PDeCAT\nFonts del PNC i de la Lliga han explicat a l’ACN que també s’està “en converses” amb el PDeCAT i amb Convergents. Per la seva banda, el PDeCAT ha assegurat a l’ACN que sempre “parlen amb tots els partits” i ha recordat que treballen per dissenyar unes llistes de cara a les eleccions municipals que “sumin”.\nEl mateix secretari general adjunt de la formació, Marc Solsona, ja havia remarcat en roda de premsa que el PDeCAT té tots els canals oberts per fer les “millors” llistes municipals, tot eixamplant “el centre ampli”.\nTags: autonomistes, Pascal


El sud de la Marina Alta connectarà les seues xarxes d’aigua per a fer front a l’escassetat « Infobenissa\nEl sud de la Marina Alta connectarà les seues xarxes d’aigua per a fer front a l’escassetat\n17 de juny de 2018 No hi ha comentaris\nCreat el 1987 i inactiu fins fa quatre anys, el consorci d’aigües de la Marina Alta segueix al ralentí. Urgències, les justes. El projecte estrela està encara en fase molt embrionària. Ahir es va presentar en una reunió que va tindre lloc a la dessalinitzadora de Xàbia. És, açò sí, el primer pas per a la vertebració hídrica de la comarca. Cinc pobles, Benissa, Senija, Teulada-Moraira, el Poble Nou de Benitatxell i Gata de Gorgos, que sumen 32.000 habitants (població que es triplica a l’estiu), tindran connectades les seues xarxes. Podran compartir l’aigua en moments d’escassetat.\nA més, Gata i Benitatxell tenen “línia directa” amb Xàbia. Li han comprat aigua de la seua dessalinitzadora. Per tant, eixos cinc municipis del sud de la Marina Alta, també podrien accedir a la gran factoria d’aigua potable que Xàbia va engegar el 2002 (construir-la li va costar 24 milions d’euros) per a salvar els estius en els quals els veïns havien d’omplir garrafes en dipòsits instal·lats als carrers.\n“La connexió entre els municipis és fonamental. Sense ella no pot haver-hi solidaritat”, va exposar ahir el president del consorci comarcal, així com de la Diputació d’Alacant i també batle de Calp, César Sánchez, del PP.\nPerò el projecte està encara verd. La seua redacció s’ha adjudicat a Proaguas, que el tindrà llest, com a prompte, aquesta tardor. Les obres, que pugen a 1,4 milions d’euros, no s’iniciaran enguany. I hi ha obstacles a superar. S’ha de construir un nou dipòsit i no està clar on. Connectar Benissa, Senija i Teulada-Moraira i el Poble Nou de Benitatxell (aquests dos pobles comparteixen ja el subministrament) no entranya massa dificultats tècniques. Però fa falta l’autorització de la Confederació Hidrogràfica del Xúquer per a fer la canonada que arribe per un barranc fins a Gata.\nEl regidor de Xaló Gerard Fullana, de Compromís, va lamentar ahir la “inacció” del consorci d’aigües. Va advertir que portar una conducció de Benigembla a Benissa i adjudicar el projecte de connectar els cinc pobles citats és un bagatge molt pobre. Fullana va dir que la despesa més significativa segueix sent el de les dietes als membres d’aquest organisme. Cobren per cada reunió 300 euros.\nEl batle de Xàbia, José Chulvi, del PSPV, també va expressar el sentir dels batles que és ara, que ha plogut i no hi ha restriccions a la vista, quan aquest organisme hauria de xafar l’accelerador i preparar la comarca per als problemes del nou cicle de sequera.\nMentre, César Sánchez va destacar que durant aquest mandat la Diputació ha invertit en infraestructures hídriques a la comarca més de 3 milions d’euros.\nEl consorci d’aigües arrossega, a més, un altre problema. Només formen part 18 dels 33 pobles de la comarca. Falta el que atresora més riquesa hídrica: Pego. El president de la Diputació va vaticinar ahir que, amb la connexió de les xarxes d’aigua dels pobles, els municipis més reticents s’aniran sumant al consorci.\nEls iai@flautes de la Marina Alta continuen les seues mobilitzacions (3/3/2018)\nEl futur Consorci Mixt de la Marina Alta advocarà per impulsar el turisme (11/1/2012)\nEl Consorci Esportiu de la Marina Alta podria constituir-se abans de concloure l’any (20/9/2006)


El conjunt blaugrana capgira l'eliminatòria amb dos gols a la primera part de l'argentí i de l'uruguaià · Els d'Ernesto Valverde perdonen el tercer i l'Espanyol es manté viu fins al final · Sevilla, València i Leganés possibles rivals del Barça en el sorteig que es farà aquest migdia\neuropa press / ddg 26.01.2018 | 10:33\nEl FC Barcelona va superar ahir l'Espanyol (2-0) al Camp Nou, a la tornada dels quarts de final de la Copa del Rei, i va aconseguir el bitllet a les semifinals en remuntar l'1-0 advers de l'anada en un gran començament de partit en què va capgirar l'eliminatòria gràcies als gols de Luis Suárez i Messi. Els blaugrana van gaudir de bones ocasions per haver augmentat el resultat però no ho van fer i això va fer que el suspens regnés en els minuts finals. No va tenir ocasions l'Espanyol per inquietar el Barça però la incertesa del marcador, el saber que un gol visitant donava l'accés als blanc-i-blaus, va mantenir alerta els locals. Sense perdre el control del joc, i amb un cop de cap al pal de Leo Messi i una doble gran aturada de Pau López inclosos, el Barça va amagar la pilota i amb això el bitllet a les semifinals. Els blaugrana coneixeran aquest migdia el seu rival a semifinals, que sortirà d'entre Sevilla, València i Leganés. Coutinho va debutar i va fer de les seves, demostrant que sap aguantar la pilota amb qualitat i associació. Messi, més enllà del seu gol i del pal, va estar còmode i liderant. Van ser dos dels protagonistes al costat de Pau López, clau en dues aturades ja amb 2-0 al marcador.\nAquesta vegada a l'Espanyol no li va sortir el pla. Un 4-1-4-1 defensiu no els va fer aguantar el tipus, i malgrat que el marcador es va aturar al 2-0 no van poder més que estirar línies però sense ser perillosos. Només una possible agafada de Jordi Alba a Gerard Moreno va donar una mica d'espurna a l'Espanyol, que només va posar a prova Cillessen amb algun tret sense perill. En canvi, l'inici fulgurant del Barça sí que va valer per marcar i per remuntar. Nou minuts va trigar el FC Barcelona a igualar l'eliminatòria. « Uruguayo, uruguayo» va cantar el Camp Nou perquè l'autor del gol va ser Luis Suárez, que acabava de ser amonestat per protestar, rematant en planxa i lliure de marca un gran centre d'Aleix Vidal després d'una jugada per la banda dreta i després d'una pèrdua d'Aarón Martín i passada de Messi. No gaire després, al minut 25, va arribar el 2-0 per via de Leo Messi en una jugada afortunada, per un rebot en Naldo que va despistar Pau López, però buscada per l'argentí. La remuntada va arribar per la fe del «10», que després de perdre una pilota va anar a buscar-la de nou per recuperar-la i disparar a porta. Com contra el Celta, el Barça va sortir en tromba i li va valer. La feina estava feta.\nLa gran primera part del Barça va incloure un domini absolut de la pilota. A l'Espanyol no li duraven gens les seves possessions, regalava la pilota als blaugrana i era incapaç de connectar dalt amb Gerard Moreno, que només va poder posar a prova el porter holandès del Barça en una ocasió. I així va seguir el guió en la segona part, tot i que amb un Espanyol pujant línies progressivament i els blaugrana gaudint de més ocasions.\nBaptistao, que va entrar al descans per Darder, va tenir una ocasió al minut 51, un xut molt fluix, i no va tornar a aparèixer. Gerard Moreno va intentar una tisora, sense èxit, com tampoc va tenir ja més encert un Messi que primer, de xut llunyà i potent ajustat al pal, va obligar Pau López a lluir-se. I va ser el porter gironí qui va salvar els seus momentàniament, donant-los esperances, quan una doble aturada, primer a xut de Luis Suárez a boca de canó i després estant ràpid per aixecar-se i aturar el xut d'Ivan Rakitic, va mantenir el 2-0. La jugada la va iniciar un Coutinho que va rebre una bona ovació del seu nou públic només entrar. Tot i la incertesa en el marcador, els jugadors blaugrana van saber gestionar els minuts finals sense deixar que l'Espanyol gaudís de cap oportunitat per fer el 2-1 i donar la sorpresa.\nPrimers minuts de Coutinho com a blaugrana. Esports


DECIDEIX-TE A ESQUIAR A ANDORRA I... VIU LA TEVA PRÒPIA HISTORIA A LA NEU!\n66 pistes i gairebé un centenar de km per als aficionats de totes les disciplines de l’esquí. Estimaràs la neu!\nPosa a prova la teva resistència en aquesta pista de 15 km situada a més de 2.000 m d’alçada. Per als seguidors d’aquesta disciplina nòrdica!\nFREESTYLE PER ALS MENUTS\nEls menuts més agosarats ara poden divertir-se i provar el freestyle amb tota seguretat\nPROVA EL KÀRTING SOBRE GEL\nRepta els teus amics a una cursa amb kàrting sobre gel; segur que passareu una bona estona\nLLENÇA’T EN TUBBING\nEl tubby i el minitubby de Naturlandia us faran vèncer el vertigen, amb els seus 70 metres de caiguda.\nPASSEIGS PER BOSCOS NEVATS\nCalça’t unes raquetes de neu i camina per fascinants senders blancs a Vallnord.\nGrandvalira, Vallnord i Naturlandia\nDes de principiants fins a professionals, des dels més tradicionals fins als més arriscats, des dels més veloços en descens fins als més resistents en fons... Hi ha tres estacions on es pot esquiar a Andorra: Grandvalira, Vallnord i Naturlandia, que també és un ecoparc d’aventures obert durant tot l’any.\nGrandvalira no només és l’estació més gran del nostre país, sinó també la dels Pirineus. En total, suma més de 200 quilòmetres de pistes, amb un gran nombre d’opcions per a tots els nivells: 14 pistes verdes, 49 de blaves, 41 de vermelles i 19 de negres. Té els sectors repartits per diverses localitats de dues parròquies, Canillo i Encamp: Pas de la Casa, Grau Roig, Soldeu, El Tarter, Canillo i Encamp. Ofereix tots els serveis que un esquiador pot necessitar mentre practica aquest esport o quan finalitza l’activitat: restaurants, establiments de lloguer de material, zona wifi... i fins i tot un hotel iglú!\nVallnord també és una opció ideal per practicar esquí a Andorra. Es tracta d’un domini esquiable molt extens, amb prop de 100 quilòmetres de pistes que es reparteixen en dues estacions: Pal-Arinsal i Ordino-Arcalís. En total, els esquiadors tenen a la seva disposició 15 pistes verdes, 23 de blaves, 27 de vermelles i sis de negres. Els serveis en tots els sectors són molt variats i inclouen lloguer de material, hotels als voltants i un intens programa d’activitats per als no esquiadors.\nNaturlandia, per la seva banda, és una proposta diferent a les estacions d’esquí anteriors, ja que es tracta de l’única opció al Principat per practicar esquí nòrdic. Té 15 quilòmetres de pistes, que s’integren en el sector alt d’aquest ecoparc d’aventures. També ofereix serveis de lloguer de material i restauració, entre d’altres, i permet completar la jornada d’esquí amb altres atraccions del recinte, com el Tobotronc o l'Airtrekk.\nPerò encara hi ha més propostes: snowbike, motos de neu, raquetes i moltes més opcions per als que vulguin experimentar noves sensacions.


“Josep Coté, fotògraf a bord” | Dones i feminismes\nExposicions. De nit, era el violinista del paquebot ‘Marquès de Comillas’. De dia, fotografiava la vida a bord del vaixell.\nSi voleu saber com era la vida en un vaixell de grans dimensions de fa setanta anys, el Museu Marítim presenta una exposició inèdita de fotografies de Josep Coté, un músic que va treballar al paquebot Marqués de Comillas, de la Compañía Trasatlántica Española, durant els anys de la postguerra espanyola.\nDe nit Josep Coté amenitzava les vetllades tocant el violí. I de dia fotografiava la vida quotidiana dels tripulants a bord del vaixell. Es tracta d’escenes espontànies, i de gran valor perquè són escasses, amb què Coté va immortalitzar els menjadors dels oficials i dels cambrers, la cuina, els cambrots, els salons, les cobertes…\nEl novembre del 2018, el Museu Marítim de Barcelona va rebre en donació el llegat de Coté: 540 negatius, càmeres fotogràfiques i material de laboratori emprat pel fotògraf durant els seus viatges al mar. La major part de les imatges es van fer a bord del Marqués de Comillas, però també hi ha escenes d’altres embarcacions.\nLa donació té un gran valor perquè representa un fons íntegre sobre la trajectòria professional d’un fotògraf estretament vinculat al món marítim, sobre el seu testimoni fotogràfic i les eines amb les quals va treballar.\n“Josep Coté, fotògraf a bord. De dia fotògraf, de nit violinista” es pot visitar a l’espai Botigues de la Generalitat del Museu Marítim.


Wikiloc | Ruta Bastiments - Freser - Infern\nBastiments - Freser - Infern\n146 5 33\nJoan F. Alonso Tots els drets reservats\nVista 855 vegades, descarregada 60 vegades\nUna circular molt interessant des del pàrquing més proper al refugi d'Ulldeter.\nComencem seguint el GR-11 fins al Coll de la Marrana, i des d'allà pugem directament al Bastiments, per un camí pedregós. Aquesta primera part és la més cansada, sobretot perquè el que ve a partir d'aquí és molt més interessant.\nBaixem del Bastiments (després de passar per la creu, el cim, i el piolet de Bastiments) per la cresta fins al coll de Coma Mitjana, en una baixada amb unes vistes impressionants.\nUn cop allà potser costa veure el camí, però la pujada fins al Pic de Freser es ràpida. Aquí ja veurem la part més intrèpida, la cresta que ens portarà al Pic de l'Infern. Interessant amb bon temps (de vegades no es veu el camí i cal fer-se la pròpia ruta per les pedres, ajudant-se de les mans), amb mal temps, gel, o neu és millor anar-hi amb algú que tingui experiència. jo ho vaig fer amb molt bon temps i sense vent, i tret d'algun "esglaó", no hi ha més dificultat... però no és per tothom, és clar.\nPassat aquest tram, la pujada al Pic de l'Infern pel vessant nord és més suau que totes les anteriors, i les vistes al cim són impressionants. Amb un dia clar podreu veure des del Carlit fins al Puigmal...\nDe baixada, anem direcció a la cabana de Tirapits, per tornar a agafar el GR que ens portarà de nou al Coll de la Marrana. Aquest tram és el més suau, però si aneu molt cansats es millor que sortiu d'hora al matí per a que no se us faci fosc baixant cap al refugi.\nColl de Coma Mitjana\nInici i final ((pàrquing al costat de la carretera)\nJoan F. Alonso 13/10/2018\nGràcies a vosaltres! 👍\nLa vaig fer juntament amb Joan F. Alonso\nDemana a Joan F. Alonso que t'afegeixi com a company a aquesta ruta


L'Ajuntament acorda amb les associacions empresarials i els veïns les zones d'aparcament regulat en tota la ciutat | Benidorm\nLa zona taronja serà d'estacionament exclusiu per a residents i la zona verda serà gratis per a residents i de pagament per a no empadronats\nL'Ajuntament de Benidorm ha acordat amb les associacions empresarials de la ciutat, el Consell Veïnal i les associacions de veïns la delimitació de les zones d'estacionament regulat en el terme municipal amb els nous colors que les definiran. Així s'ha posat de manifest durant la celebració del Consell de Mobilitat que ha tingut lloc hui.\nEl regidor de Mobilitat, José Ramón González de Zárate, ha remarcat en aqueix sentit que "ens hem reunit amb totes les associacions empresarials de la ciutat i amb les associacions de veïns i s'ha pactat amb tots ells".\nEn la reunió de hui s'ha donat a conéixer l'estudi que s'ha realitzat en tot el terme municipal sobre l'estacionament i la seua viabilitat a Benidorm.\nSegons arreplega este estudi, la zona d'estacionament exclusiu per a residents estarà acolorida de taronja en lloc del blanc actual. Estos carrers es concentren en la seua majoria en la zona de Foietes-Colònia Madrid i Els Tolls, encara que també hi haurà zona taronja en algunes vies del Racó de Loix, el Camp i La Cala.\nUna altra de les novetats se centrarà en l'acolorit de la denominada zona verda. En estes vies l'aparcament serà gratuït per als residents, però de pagament per a la resta de vehicles. Se situarà en la part de davall de Mercasa, alguns carrers del Camp, Llevant i el Racó de l'Oix.\nIgual que en anys anteriors, en alguns carrers en Llevant es mantindrà la zona blava en els mesos d'estiu mentre que al final de la temporada alta tornaran a ser d'estacionament lliure.\nFinalment, Vicente Lorca Alós i l'avinguda de Xixo seran zona verda d'aparcament durant els mesos d'hivern, mentre que a l'estiu serà zona blava ORA.\nGonzález de Zárate ha precisat que la zona verda d'aparcament "s'ha dissenyat sobretot en carrers amb molts locals i establiments comercials segons ens han demanat veïns i empresaris".\nQuant a la zona taronja per a residents, esta començarà a pintar-se este mateix mes partint des de la zona de Colònia Madrid-Foietes. Amb este nou color, ha subratllat el regidor, "es dissiparan tots els dubtes que poguera haver-hi entre els usuaris respecte a la zona d'aparcament per a residents o la d'estacionament lliure". Fins al moment del repintat, la zona de pàrquing de residents està acolorida amb una línia blanca contínua, mentre que la d'aparcament lliure és discontínua.\nEl nombre de places d'estacionament exclusiu per a residents (color taronja) és aproximadament de 1.694 en tota la ciutat actualment, "encara que s'estendrà a més zones que ja s'estan analitzant" ha indicat l'edil. Les places gratuïtes per a residents i de pagament per a la resta de vehicles (zona verda) suposen un total aproximat de 1.586, encara que també s'incorporaran noves vies, mentre que la zona que serà verda a l'hivern i blava a l'estiu ocuparà unes 310 places. Finalment, cal indicar que el nombre de places de zona blava en el terme municipal ascendix a unes 1.400.\nA totes elles se sumen les més de 5.000 places situades en els aparcaments dissuasius repartits en els principals accessos a Benidorm i altres 6.000 d'estacionament lliure en superfície.\nEn el Consell de Mobilitat també s'ha abordat el transport públic urbà, punt en el qual el gerent del Grup Avanza, Pablo Álvarez, ha exposat les tres actuacions que està desenvolupant l'empresa.\nD'una banda, l'anomenada 'targeta ciutadana', de la qual s'emetran 40.000 exemplars amb un saldo de 10 euros per a empadronats amb l'objectiu de "fomentar el transport públic". En segon lloc, la instal·lació de pantalles informatives en les principals parades de bus amb informació de les arribades d'autobusos i altres avisos. En aqueix sentit, González de Zárate ha remarcat que el lleuger retard en la implantació obeïx "a la crisi de subministraments, especialment de xips, que afecta a tothom".\nI finalment, la millora del trànsit a la ciutat mitjançant la connectivitat de les línies d'autobús amb els pàrquings dissuasius. "En este moment, des d'Estació TRAM i Autobusos ja hi ha connexió amb tres línies que porten al Centre, La Cala i Rincón de l'Oix" ha precisat Álvarez, que també ha recordat que en els pàrquings dissuasius citats hi ha "parquímetres per a traure de manera gratuïta el tiquet que servix per a agafar el bus anada i tornada".\n09 nov. 2021, 14:32\nBenidorm acull una jornada REDIT Summit 2021 d'especial…\nEsports aprova les bases per a ajudar al foment i promoció d…\nMinut de silenci a Benidorm per un nou crim masclista a Cadi…\nVisita a l'Ajuntament de la nova directiva de la SM…


Avís Legal | Cercle del Liceu\nEn compliment de l'article 10 de la Llei 34/2002, d'11 de juliol, de Serveis a la Societat de la Informació i Comerç Electrònic (d'ara endavant LSSI), passem a indicar:\nTitular de la pàgina web: CERCLE DEL LICEU (d’ara endavant “Cercle del Liceu”).\nAdreça: Rambla dels Floristes núm. 65.\nAssociació inscrita en el Registre d'Associacions de la Generalitat, Núm. 116, de la Secció 1ª.\n1. Queda prohibit qualsevol ús de tots els continguts de la pàgina web del Cercle del Liceu, concretament, sobre els textos, disseny, obres, marques, logotips, codi font i qualsevol altre susceptible de protecció, sense l'autorització expressa dels seus titulars, excepte la possibilitat de compartir continguts quan Cercle del Liceu així ho autoritzi mitjançant l’ús d’eines tecnològiques per aquesta finalitat.\nQualsevol ús no permès serà degudament perseguit pels legítims propietaris. Igualment, tots els noms comercials, marques o signes distintius de qualsevol classe continguts a la pàgina web del Cercle del Liceu estan protegits per la llei.\n2. El Cercle del Liceu no es fa responsable dels continguts als quals es dirigeixen els enllaços situats a la pàgina web, segons l'establert en l'article 17 de la LSSI.\n3. El Cercle del Liceu no concedeix cap tipus de llicència o autorització d'ús personal a l'Usuari sobre els seus drets de propietat intel·lectual i industrial o sobre qualsevol altre dret relacionat amb la pàgina web titularitat del Cercle del Liceu i els serveis oferts en la mateixa.\nPer això, l'Usuari reconeix que la reproducció, distribució, comercialització, transformació, i en general, qualsevol altra forma d'explotació, per qualsevol procediment, de tot o part dels continguts d'aquesta pàgina web constitueix una infracció dels drets de propietat intel·lectual i/o industrial de Cercle del Liceu o del titular dels mateixos, podent donar lloc a l'exercici per part del Cercle del Liceu de totes les accions judicials o extrajudicials que poguessin correspondre en exercici dels seus drets.\nAixí mateix, la informació a la qual els usuaris poden accedir a través de la pàgina web del Cercle del Liceu, pot estar protegida per drets de propietat industrial, intel·lectual o d'una altra índole. En conseqüència el Cercle del Liceu no serà responsable en cap cas i en cap concepte de les infraccions que pugui cometre l'Usuari en relació amb aquests drets.\nLa present política legal queda subjecta a l'establert en les lleis espanyoles. Per a qualsevol conflicte derivat de la interpretació de les mateixes, les parts es sotmeten a la jurisdicció dels Tribunals de la ciutat de Barcelona, sempre que això no sigui contrari al que disposa l'article 29 de la LSSI.\nL'Usuari es compromet a utilitzar la pàgina web, els continguts i serveis de conformitat amb la Llei, el present Avís Legal, les bones costums i l'ordre públic. De la mateixa manera, l'Usuari s'obliga a no utilitzar la pàgina web, els seus continguts o serveis que es prestin a través d'aquesta amb finalitats o efectes il·lícits, sent contraris a aquesta política legal, o lesius d'interessos o drets de tercers, o que de qualsevol altra forma, pugui danyar, inutilitzar, fer inaccessibles o deteriorar la pàgina web, els seus continguts o els seus serveis o impedir un normal ús de la mateixa per part d'altres usuaris.\nAquest Avís Legal és aplicable per a qualsevol Usuari que accedeixi a la pàgina web titularitat del Cercle del Liceu.\nEls usuaris que lliurin les seves dades personals per a qualsevol de les funcionalitats de la pàgina web del Cercle del Liceu hauran d'acceptar la Política de Privacitat.\n1. CERCLE DEL LICEU (d'ara endavant, “Cercle del Liceu”), informa als usuaris que respecta la legislació vigent en matèria de protecció de dades personals, la privacitat dels usuaris i el secret i seguretat de les dades, adoptant per a això les mesures tècniques i organitzatives necessàries per evitar la pèrdua, mal ús, alteració, accés no autoritzat i robatori de les dades personals facilitades, tenint en compte l'estat de la tecnologia, la naturalesa de les dades i els riscos als quals estan exposades.\n2. Els serveis, accés als continguts i oferta de productes d'aquesta web està exclusivament dirigida a majors de 18 anys, per la qual cosa, qualsevol persona que lliuri les seves dades personals, manifesta tenir com a mínim aquesta edat, quedant prohibit l'ús de www.circulodelliceo.es i el lliurament de dades personals a persones menors d'edat.\n3. El Cercle del Liceu tractarà les dades de conformitat amb els principis de qualitat exigits per la Llei Orgànica 15/1999, de 13 de desembre de Protecció de Dades (“LOPD”), de forma confidencial i amb les mesures de seguretat exigides pel Reial Decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de protecció de dades de caràcter personal (“RLOPD”).\n4. Les dades de caràcter personal que es facilitin en la Web, quedaran registrades en un fitxer de clients titularitat del Cercle del Liceu degudament declarat i inscrit en el Registre General de Protecció de Dades, amb la finalitat de dur a terme la prestació dels serveis oferts, així com, per enviar per qualsevol mitjà, inclòs el correu electrònic, ofertes de productes i serveis de la nostra associació, millorar la relació comercial i gestionar les peticions realitzades pels nostres clients.\n5. El simple fet de que l'Usuari enviï les seves dades personals al Cercle del Liceu suposarà el consentiment de l'Usuari per a la seva incorporació al fitxer i el seu corresponent tractament.\n6. L'Usuari podrà revocar el consentiment prestat, sense que tingui efectes retroactius, i exercir els drets d'accés, rectificació, cancel·lació i oposició dirigint-se mitjançant carta adjuntant fotocòpia del seu DNI o altre document oficial identificatiu a Cercle del Liceu, Rambla dels Floristes núm. 65, 08002 de Barcelona.\n7. L'Usuari garanteix que les dades personals facilitades al Cercle del Liceu són veraces i es fa responsable de comunicar qualsevol modificació de les mateixes perquè, en tot moment responguin a la seva situació actual.\n8. Qualsevol usuari que tingui qualsevol dubte o comentari sobre la forma en què el Cercle del Liceu utilitza les dades dels seus usuaris, pot escriure’ns a circulo@circulodelliceo.es.


El Sitjar Escola Verda: AVUI HEM ANAT A L'HORT!\nAVUI HEM ANAT A L'HORT!\nDimecres, 16 d’octubre de 2013.\nAvui, després del pati, a l’hora de català, els nens i nenes de 6è A hem anat a l’hort. Mentre uns han treballat a la terra dels palots aplanant-la i cavant-la, els altres han anat traient les canyes del palots i les del terra. Tots treballàvem fent diferents feines: uns feien el diari, d'altres els cartells nous en les tres llengües, altres estiraven les males herbes, alguns escrivien un llistat dels animals que hi anaven veient,... Després hem tret els cartells vells per renovar-los. Hem arreglat les canyes, i les hem ficades en una galleda. Hem tret totes les coses i utensilis de la cabaneta, i les hem endreçat També hem tret tots els animalets morts que hi hem trobat. Alguns alumnes han fet fotos d’alguns d’ells. Com que hi havia moltes herbes al terra, les hem collit per deixar l'hort ben arreglat. I les restes d’arrels que hi havia als palots, també les hem anat traient amb els aixolets. Ara caldrà posar-hi terra fem per a què sigui més bona per als cultius que hi volem plantar. Finalment hem escombrat el terra i... UUAAUU!!!!!! hem trobat una maduixaa!!!. Estava molt bona!! Potser serà la darrera que collirem aquesta temporada.\nPublicat per El Sitjar Escola Verda a 13:30


El Museu de Badalona inaugura aquest diumenge la renovació de les fotografies de la plaça de Josep Cortinas | La Clau - Revista gratuïta del Maresme\nCoincidint amb el 25è aniversari de la seva mort, el Museu renova les fotografies que, instal·lades a la plaça que porta el nom de l’autor, testimonien com era la ciutat de Badalona al segle XX\nJosep Cortinas Suñol va ser un dels fotògrafs més destacats de la Badalona del segle passat i testimoni excepcional de com era la ciutat durant la segona meitat del segle XX. Mecànic d’ofici, s’inicià en la fotografia a la meitat dels anys vint i ja no abandonaria mai aquesta pràctica, tot i que no s’hi va dedicar professionalment. Gran coneixedor de les tècniques fotogràfiques, exercí de mestre per a molts aficionats. També va participar en nombrosos concursos i exposicions, i fou un dels fundadors de la Secció Fotogràfica del Museu (1969), que el 1979 li dedicà un homenatge.\nAmb aquest acte el Museu de Badalona renova el reconeixement a la tasca cultural i a la dedicació de Cortinas per deixar-nos un patrimoni fotogràfic d’inestimable valor històric i emocional.\nL’acte es desenvoluparà a la plaça Josep Cortinas, un espai a l’aire lliure on es podrà mantenir la distància de seguretat adequada.


círculo de lectores | Òscar Julve\nPosts Tagged ‘círculo de lectores’\nFalten 17 dies\n‘Una vegada, hi havia una nena a qui deien Caputxeta Vermella perque sempre duia una caputxeta d’aquest color. Un dia, la seva mare li va demanar que dugués un cistellet a ca la seva àvia, que estava malaltona.’ Aquesta és la traducció al català del començament del conte de la Caputxeta Vermella que he preparat per a Círculo de Lectores. Es tracta d’un Tale Shirt que ja es pot trobar al catàleg d’aquest club de lectura. Si el voleu, però, em sembla que us n’haureu de fer socis. En anteriors posts, com aquest o aquest altre, us he penjat algunes imatges del procés de treball i de versions anteriors.\nEtiquetes:òscar julve, caputxeta vermella, círculo de lectores, tale shirts